"Mul on südamest hea meel, et Baltika eestvedamisel saame koos viia ellu  algatuse, mille tulemusel saab eakate ja erivajadustega inimeste loome väljundi. See on uus ja teedrajav suund nii Eestis kui meie lähipiirkonnas," ütles Jõululaada üks algatajatest, eakatekodu Villa Benita juhatuse esimees Siret Liivamägi. "Hooldusravihaigla ja eakatekodu inimestele annab ettevõtmine täiendava (elu)motivatsiooni - teadmise, et oled vajalik, oled olemas. Jõululaadal osalemine tekitab palju positiivseid emotsioone ning toodete müügist saadav reaalne tulu on suureks abiks igaühele. Idee on kohe  esimesest päevast saanud osalevate ettevõtete poolt äärmiselt sooja vastuvõtu ning sellele on sisse kodeeritud pikk ja üllas tulevik."